**Doložka vybraných vplyvov**

**A.1. Názov materiálu:**

Návrh zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

**A.2. Vplyvy:**

|  |  |  |  |
| --- | --- | --- | --- |
|  | Pozitívne\*  | Žiadne\* | Negatívne\* |
| 1. Vplyvy na rozpočet verejnej správy | X |  | X |
| 2. Vplyvy na podnikateľské prostredie – dochádza k zvýšeniu regulačného zaťaženia? | X |  | X |
| 3. Sociálne vplyvy - vplyvy na hospodárenie obyvateľstva,- sociálnu exklúziu,- rovnosť príležitostí a rodovú rovnosť a vplyvy na zamestnanosť | X |  | X |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti | X |  |  |

A.3. Poznámky

Navrhované zmeny

**Čl. I - Zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov**

**Výbor pre otázky zamestnanosti (§ 16 – 18)**

rozšírenie kompetencií výboru, zvýšenie počtu členov, zavedenie možnosti poskytovania odmien viackrát do roka.

**Sprostredkovanie zamestnania – náhrada časti cestovných výdavkov (§ 32 ods. 12 až 14)**

rozšírenie o náhradu časti cestovných výdavkov v súvislosti s účasťou uchádzača o zamestnanie na skupinovom sprostredkovaní zamestnania organizovaného ústredím alebo úradom (burzy práce).

**Odborné poradenské služby (§ 43)**

zosúladenie poskytovania cestovných náhrad, výdavkov na ubytovanie a stravné (s § 46).

**Vzdelávanie a príprava pre trh práce uchádzača o zamestnanie (§ 46)**

vypustenie záujemcu o zamestnanie z cieľovej skupiny pre tento nástroj,

zavedenie možnosti úhrady nákladov na vzdelávanie a prípravu pre trh práce, ktoré si uchádzač o zamestnanie nájde sám (najviac do výšky 600 €).

**Poskytovanie dávky počas vzdelávania a prípravy pre trh práce a počas prípravy na pracovné uplatnenie občana so zdravotným postihnutím (§ 48b) a Výška dávky (§ 48c)**

návrh na vypustenie.

**Príspevok na samostatnú zárobkovú činnosť (§ 49)**

zmena charakteru príspevku z obligatórneho na fakultatívny,

zmena základne pre výpočet výšky príspevku (zo stanoveného % 16-násobku celkovej ceny práce na násobok celkovej ceny práce),

zníženie výšky príspevku,

zavedenie poskytovania príspevku na 2 etapy (60 % po podpise dohody a 40 % po roku prevádzkovania SZČ),

zavedenie možnosti pre UoZ zabezpečiť si prípravu na začatie prevádzkovania samostatnej zárobkovej činnosti aj z vlastnej iniciatívy na vlastné náklady,

zavedenie podmienky predkladania ročných správ o prevádzkovaní SZČ počas obdobia trvania dohody,

predĺženie obdobia, počas ktorého je poberateľ príspevku povinný prevádzkovať samostatnú zárobkovú činnosť, z dvoch na tri roky,

predĺženie obdobia pre opätovné poskytnutie príspevku z piatich na osem rokov,

zavedenie podmienky pre uchádzačov o zamestnanie, ktorí pred zaradením do evidencie prerušili, pozastavili alebo skončili prevádzkovanie samostatnej zárobkovej činnosti, ročného vedenia v evidencii uchádzačov o zamestnanie pre vznik nároku na príspevok.

**Príspevok na zapracovanie znevýhodneného uchádzača o zamestnanie (§ 49a)**

návrh na vypustenie.

**Príspevok na podporu zamestnávania znevýhodneného uchádzača o zamestnanie (§ 50)**

zmena charakteru príspevku z obligatórneho na fakultatívny,

zvýšenie výšky príspevku,

zrušenie diferenciácie príspevku podľa typu zamestnávateľa a podľa typu znevýhodnenia uchádzača o zamestnanie.

**Príspevok na podporu udržania v zamestnaní zamestnancov s nízkymi mzdami (§ 50a)**

návrh na vypustenie.

**Príspevok na podporu vytvorenia a udržania pracovných miest v sociálnom podniku (§ 50c)**

návrh na vypustenie.

**Príspevok na podporu miestnej a regionálnej zamestnanosti (§ 50j)**

zmena charakteru príspevku z obligatórneho na fakultatívny,

rozšírenie účelu príspevku tak, aby obec alebo samosprávny kraj mohli tento príspevok využiť na účely plnenia svojich potrieb vo svojej pôsobnosti, a to činnosti zabezpečované obcou alebo samosprávnym krajom podľa osobitných predpisov vrátane ochrany pred povodňami, v záujme ktorých bude zriaďovať štátom podporované pracovné miesta,

zachovanie výšky príspevku (80 % CCP), zníženie maximálnej výšky príspevku z celkovej ceny práce vypočítanej z 2-násobku životného minima na 60 % celkovej ceny práce vypočítanej z priemernej mzdy,

zrušenie poskytovania jednorazového príspevku na pracovné náradie vo výške 40 eur.

**Príspevok na podporu udržania pracovných miest (§ 50k)**

fakultatívny príspevok

cieľom príspevku je podpora udržania pracovných miest u zamestnávateľa, ktorý v prípade vážnych prevádzkových dôvodov nemôže zamestnancom prideľovať prácu a poskytuje im náhradu mzdy,

príspevok sa poskytuje najviac 60 kalendárnych dní v roku, vo výške 50 % z náhrady mzdy zamestnanca najviac vo výške 50 % z priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje.

**Príspevok na absolventskú prax (§ 51)**

zmena charakteru príspevku z obligatórneho na fakultatívny,

zúženie cieľovej skupiny – len na absolventov škôl v zmysle definície podľa § 8 ods. 1 písm. a) zákona,

zníženie výšky príspevku na 65 % životného minima.

**Príspevok na aktivačnú činnosť formou dobrovoľníckej služby (§ 52a)**

návrh na vypustenie.

**Príspevok na dochádzku do zamestnania (§ 53)**

skrátenie obdobie poskytovania príspevku z 12 mesiacov na 6 mesiacov,

vypustenie možnosti poberania príspevku pre SZČ,

neposkytovať príspevok v rámci jednej obce,

uhrádzať iba preukázané cestovné hromadnými dopravnými prostriedkami.

**Projekty a programy (§ 54)**

opätovné zavedenie možnosti ústrediu schvaľovať projekty úradov v rámci ich územných obvodov.

**Príprava na pracovné uplatnenie občana so zdravotným postihnutím (§ 55a - 55c)**

návrh na vypustenie.

**Príspevok na zriadenie chránenej dielne alebo chráneného pracoviska (§ 56)**

zmena charakteru príspevku z obligatórneho na fakultatívny,

zmenu účelu príspevku – len na náklady v súvislosti so zriadením pracovného miesta v CHD alebo na CHP (nie na mzdové náklady),

zmena základne pre výpočet výšky príspevku (zo stanoveného % 16-násobku celkovej ceny práce na násobok celkovej ceny práce),

zrušenie diferenciácie výšky príspevku podľa typu zamestnávateľa,

zjednotenie obdobia povinného zachovania podporeného pracovného miesta na dva roky.

**Príspevok na udržanie občana so zdravotným postihnutím v zamestnaní (§ 56a)**

zmena charakteru príspevku z obligatórneho na fakultatívny,

príspevok bude poskytovaný len zamestnávateľovi, ktorý zamestnáva viac ako 25 % občanov so ZP, a ktorý nemá zriadenú chránenú dielňu alebo chránené pracovisko,

zmena výšky príspevku – príspevok sa bude poskytovať na úhradu odvodových povinností na sociálne a zdravotné poistenie platených zamestnávateľom zo mzdy zamestnanca so ZP, najviac vo výške odvodov vypočítaných zo 60 % priemernej mzdy zamestnanca v národnom hospodárstve,

zrušenie diferenciácie výšky príspevku na základe miery poklesu schopnosti vykonávať zárobkovú činnosť,

zmena lehoty pre vyplácanie príspevku – namiesto 30 kalendárnych dní po uplynutí príslušného štvrťroka sa príspevok navrhuje vyplácať mesačne.

**Príspevok občanovi so zdravotným postihnutím na samostatnú zárobkovú činnosť (§ 57)**

zmena charakteru príspevku z obligatórneho na fakultatívny,

zmena základne pre výpočet výšky príspevku (zo stanoveného % 16-násobku celkovej ceny práce na násobok celkovej ceny práce) a zníženie výšky príspevku,

zavedenie poskytovania príspevku na 2 etapy (30 % po podpise dohody a 70 % po predložení dokladov),

zavedenie možnosti pre občana so zdravotným postihnutím zabezpečiť si prípravu na začatie prevádzkovania samostatnej zárobkovej činnosti aj z vlastnej iniciatívy na vlastné náklady,

zavedenie podmienky predkladania ročných správ o prevádzkovaní SZČ počas obdobia trvania dohody,

predĺženie obdobia pre opätovné poskytnutie príspevku z piatich na osem rokov,

zavedenie podmienky pre uchádzačov o zamestnanie, ktorí pred zaradením do evidencie prerušili, pozastavili alebo skončili prevádzkovanie samostatnej zárobkovej činnosti, ročného vedenia v evidencii uchádzačov o zamestnanie pre vznik nároku na príspevok.

**Príspevok na obnovu alebo technické zhodnotenie hmotného majetku chránenej dielne alebo chráneného pracoviska (§ 57a)**

návrh na vypustenie.

**Príspevok na činnosť pracovného asistenta (§ 59)**

rozšírenie obsahových náležitostí žiadosti o poskytnutie príspevku o rozsah pracovnej činnosti, pracovného času, pracovných podmienok vrátane miesta výkonu pracovnej asistencie pre občana so ZP,

zníženie max. hranicu výšky príspevku z 90 % CCP na 70 % CCP z dôvodu jeho vysokej finančnej náročnosti.

**Príspevok na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov (§ 60)**

príspevok sa navrhuje poskytovať v max. výške za podmienky zamestnávania občanov so ZP v rozsahu týždenného pracovného času, inak sa bude krátiť.

**Čl. II – Zákon č. 145/1995 Z. z. o správnych poplatkoch v znení neskorších predpisov**

 Navrhuje sa zvýšenie poplatkov pre vydanie a zmenu povolenia na činnosť agentúry dočasného zamestnávania.

**Čl. III - Zákon č. 461/2003 Z. z. o sociálnom poistení v znení neskorších predpisov**

 Nadväzne na navrhované úpravy v zákone o službách zamestnanosti sa úpravou znenia § 184 ods. 5 rozhodnutie o zaradení poistenca do evidencie UoZ, ktoré sa podľa súčasného právneho stavu považuje za žiadosť o dávku v nezamestnanosti, nahradí písomným oznámením o zaradení poistenca do evidencie UoZ.

**Čl. IV - Zákon č. 599/2003 Z. z. o o pomoci v hmotnej núdzi a o zmene a doplnení niektorých zákonov v znení neskorších predpisov**

Nadväzne na navrhované úpravy v zákone o službách zamestnanosti sa v § 5 navrhujú nevyhnutné legislatívno-technické úpravy.

A.4. Alternatívne riešenia

-

**A.5. Stanovisko gestorov**